ಲಿಲಿಯನ್ ಬ್ಲ್ಯಾಂಡ್

## ಲಿಲಿಯನ್ ಬ್ಲ್ಯಾಂಡ್

ಲಿಲಿಯನ್ ಬ್ಲ್ಯಾಂಡ್ (28 ಸೆಪ್ಟೆಂಬರ್ 1878 - 11 ಮೇ 1971) ಒರಿ ಆಂಗ್ಲೊ-ಐರಿಶ್ ಪತ್ರಕರ್ತೆ ಬೊಕ್ಕ ಪ್ರವರ್ತಕ ಏವಿಯೇಟರ್ ಆದಿತ್ತೆರ್, 1910-11ಡ್, ಗ್ರೇಟ್ ಬ್ರಿಟನ್ ಬೊಕ್ಕ ಐರ್ಲೆಂಡ್ ಡ್, ಬಹುಶಃ ಜಗತ್ತ್ ಡ್ ಲಾ, ಬ್ಲ್ಯಾಂಡ್ ಮೇಫ್ಲೈ ವಿಮಾನೊನು ವಿನ್ಯಾಸ, ನಿರ್ಮಾಣ ಬೊಕ್ಕ ಹಾರಾಟ ಮಲ್ಪುನ ಸುರುತ ಪೊಣ್ಣುಲೆಡ್ ಒರಿಯೆ ಆಯೆರ್.
## ಸುರುತ ಜೀವನ
ಬ್ಲ್ಯಾಂಡ್ ೨೮ ಸೆಪ್ಟೆಂಬರ್ ೧೮೭೮ಡ್ ಕೆಂಟ್ ದ ಮೇಡ್ಸ್ಟೋನ್ ಡ್ ಆಂಗ್ಲೊ-ಐರಿಶ್ ಜೆಂಟ್ರಿ ಕುಟುಂಬೊಡು ಪುಟ್ಟುವೆರ್, ಎಮಿಲಿ ಚಾರ್ಲೊಟ್ಟೆ (ನೀ ಮ್ಯಾಡೆನ್) ಬೊಕ್ಕ ಜಾನ್ ಹಂಫ್ರಿ ಬ್ಲ್ಯಾಂಡ್ ನ ಮೂಜಿನೆ ಮಗೆ ಬೊಕ್ಕ ವಿಲ್ಲಿಂಗ್ಟನ್ ಹೌಸ್ ಡ್, ವಿಲ್ಲಿಂಗ್ಟನ್ ಸ್ಟ್ರೀಟ್ ಡ್ (ದುಂಬು ವಿಲ್ಲಿಂಗ್ಟನ್ ಲೇನ್) ನೆಲೆಯಾಯೆರ್. ಶತಮಾನದ ಸುರುತ ಭಾಗೊಡು, ಆರ್ ಲಂಡನ್ ದ ಬೇತೆ ಬೇತೆ ಪತ್ರಿಕೆಲೆಗ್ ಕ್ರೀಡಾ ಪತ್ರಕರ್ತೆ ಬೊಕ್ಕ ಪತ್ರಿಕಾ ಛಾಯಾಗ್ರಾಹಕೆರ್ ಆದ್ ಬೇಲೆ ಮಲ್ಪೆರೆ ಸುರು ಮಲ್ತೆರ್, ಬ್ಲ್ಯಾಂಡ್ ಆ ಕಾಲೊಗು ಅಸಾಂಪ್ರದಾಯಿಕ ಜೀವನ ಶೈಲಿನ್ ಜೀವನ ಮಲ್ತೆರ್: ಧೂಮಪಾನ, ಪ್ಯಾಂಟ್ ಪಾಡುನವು, ಬೇಟೆ, ಗುಂಡು ಹಾರಿಸವುನ ಬೊಕ್ಕ ಮೀನ್ ಪತ್ತುನ ಇಂಚ ಬೇತೆ ಬೇತೆ ಬೇಲೆ ಮಲ್ತೊಂದಿತ್ತೆರ್.
೧೯೦೦ ಬೊಕ್ಕ ೧೯೦೬ ದ ನಡುಟು, ಅಲೆನ ಅಮ್ಮೆರೆನ ಸಾವುದ ನಂತರ, ಬ್ಲ್ಯಾಂಡ್ (೨೮ ವರ್ಸೊದ) ಬೊಕ್ಕ ಅಲೆನ ಅಪ್ಪೆ ಬೆಲ್ಫಾಸ್ಟ್ ದ ಉತ್ತರೊಡು ಕಾರ್ನ್ಮನಿಡ್ ಗ್ಲೆಬ್ ರೋಡ್ ವೆಸ್ಟ್ ಡ್ ಉಪ್ಪುನ ಕುಟುಂಬದ ಇಲ್ಲ್ ಟೊಬರ್ಕೊರನ್ ಹೌಸ್ ಗ್ ಪೋಯೆರ್. ಬ್ಲ್ಯಾಂಡ್ ಬೊಕ್ಕ ಅಲೆನ ಅಪ್ಪೆ ಅಲೆನ ಅಮ್ಮೆ ಸಾರಾ ಮರಿಯಾ ವಿಂಟ್ರಿಂಗ್ಹ್ಯಾಮ್ ಸ್ಮಿತ್ (ಮರಣ ೧೯೧೮) ನ ಒಟ್ಟುಗು ನೆಲೆಯಾಯೆರ್.ಸಾರಾ ಜನರಲ್ ವಿಲಿಯಂ ಜೇಮ್ಸ್ ಸ್ಮಿತ್ ನ್ ೧೫ ಡಿಸೆಂಬರ್ ೧೮೫೭ಡ್ ಮದಿಮೆ ಆಯೆರ್; ಜೋಡುಗು ಜೋಕುಲು ಇಜ್ಜೆರ್ ಬೊಕ್ಕ ಸ್ಮಿತ್ ಜುಲೈ ೧೨, ೧೮೮೭ಡ್ ತೀರ್ ಪೋಯೆರ್.
ಇಲ್ಲ್ ಡ್ದ್, ಬ್ಲ್ಯಾಂಡ್ ತನ್ನ ಫೋಟೋಗ್ರಾಫಿಕ್ ಕೆಲಸೊನು ಮುಂದುವರಿಸಯೆರ್, ದೂರದ ಸ್ಕಾಟಿಷ್ ದ್ವೀಪೊಲೆಡ್ ಕಡಲ್ ಪಕ್ಕಿಲೆನ್ ಫೋಟೋ ದೆತೊನುನ ದಿನೊಕುಲೆನ್ ಕಳೆಯೆರ್, ಉಂದು ಅರೆನ ಹಾರುನ ಬಗ್ಗೆ ಆಕರ್ಷಣೆನ್ ವರ್ಧನೆ ಮಲ್ತ್ಂಡ್.
## ಏವಿಯೇಷನ್ ​​ವೃತ್ತಿ
ಬ್ಲ್ಯಾಂಡ್ ನ ಅಂಕಲ್ ರಾಬರ್ಟ್ ಪ್ಯಾರಿಸ್ ಡ್ದ್ ಬ್ಲೆರಿಯಟ್ ಮೊನೊಪ್ಲೇನ್ ದ ಪೋಸ್ಟ್ ಕಾರ್ಡ್ ನ್ ಕಡಪುಡುವೆರ್, ಉಂದು ಅರೆಗ್ ಫ್ಲೈಯಿಂಗ್ ನ್ ಸುರು ಮಲ್ಪೆರೆ ಸ್ಫೂರ್ತಿ ಆಂಡ್. ೧೯೦೯ಡ್ ಬ್ಲ್ಯಾಕ್ ಪೂಲ್ ಡ್ ನಡತಿನ ಸುರುತ ಅಧಿಕೃತ ವಾಯುಯಾನ ಸಭೆಟ್ ಆರ್ ಮೊನೊಪ್ಲೇನ್ ದ ಅಳತೆಲೆನ್,ವಿನ್ಯಾಸನ್ ಅಧ್ಯಯನ ಮಲ್ತೆರ್,ಬೊಕ್ಕ ಆರ್ ತನ್ನ ವಿಮಾನೊದ ವಿನ್ಯಾಸೊಗು ತನ್ನ ಸ್ವಂತ ಆಲೋಚನೆಲೆನ್ ಸೇರಾಯೆರ್, ಮೇಫ್ಲೈ. ಮೇಫ್ಲೈ ಗ್ ಬ್ಲೆರಿಯೊಟ್ ನ ವಿನ್ಯಾಸೊದಲೆಕನೆ ರೆಕ್ಕೆಲು ಇತ್ತ್ಂಡ್, ಆಂಡ ಅಯಿನ್ ಸ್ವತಃ ನೆಲತ ಮಿತ್ತ್ ಬುಡ್ಪಾವೊಲಿ. ಆ ಪೊರ್ತುಡು, ಐರ್ಲೆಂಡ್ ಡ್ ಏರ್ಲಾ ಒಂಜಿ ಪವರ್ಡ್ ಫ್ಲೈಟ್ ಮಲ್ತ್ಜೆರ್ - ಸುರುತವು ಡಿಸೆಂಬರ್ ಡ್ ಹ್ಯಾರಿ ಫರ್ಗುಸನ್ ಆದಿತ್ತೆರ್ - ಬೊಕ್ಕ ಒಂಜಿ ವಿಮಾನೊನು ಮಲ್ಪೆರೆ ಅಯಿನ್ ಸ್ವತಃ ನಿರ್ಮಾಣ ಮಲ್ಪೊಡು. ಅಲೆನ ದಿವಂಗತ್ ಅಂಕಲ್ ಜನರಲ್ ವಿಲಿಯಂ ಜೇಮ್ಸ್ ಸ್ಮಿತ್, ಒರಿ ಖಗೋಳಶಾಸ್ತ್ರಜ್ಞೆರ್ ಬೊಕ್ಕ ರಾಯಲ್ ಸೊಸೈಟಿದ ಸದಸ್ಯೆರ್, ಒಂಜಿ ಕಾರ್ಯಾಗಾರೊಡು ಒಂಜಿ ಇಲ್ಲ್ ನ್ ಒದಗಿಸಯೆರ್. ರೈಟ್ ಸೋದರರ ಬಗ್ಗೆ ಕೆಲವು ಹಿನ್ನೆಲೆ ಓದುನ ಬುಕ್ಕೊ, ಬೊಕ್ಕ ಅಕ್ಲೆನ ಸಾಧನೆಲೆಡ್ದ್ ಸ್ಫೂರ್ತಿ ಪಡೆಯಿನ ಬುಕ್ಕೊ, ಬ್ಲ್ಯಾಂಡ್ ಯಶಸ್ವಿಯಾದ್ ಆಜಿ ಅಡಿ ರೆಕ್ಕೆದ ವ್ಯಾಸೊಡು ಒಂಜಿ ಫ್ಲೈಯಬಲ್ ಮಾದರಿ ಬೈಪ್ಲೇನ್ ನ್ ನಿರ್ಮಾಣ ಮಲ್ತೆರ್.ಇಂದೆಡ್ದ್, ಸ್ಪ್ರೂಸ್, ಬಿದಿರು ಬೊಕ್ಕ ಕ್ಯಾನ್ವಾಸ್ ಡ್ದ್ ನಿರ್ಮಾಣ ಆಯಿನ ಬೊಕ್ಕ 1910 ದ ಸುರುತ ಭಾಗೊಡು ಪೂರ್ಣ ಆಯಿನ ಒಂಜಿ ಪೂರ್ಣ ಪ್ರಮಾಣದ ಗ್ಲೈಡರ್ ಗ್ ಬೇತೆಕ್ಲೆನ ಸಹಾಯೊಡು ಆರ್ ಮುನ್ನಡೆ ಆಯೆರ್. ತಿಂಗೊಲುದ ಪ್ರಯೋಗೊಲೆಡ್, ಆರ್ ವಿಮಾನೊನು ಸುಧಾರಿಸೆರೆ ಅಸಂಖ್ಯಾತ ಗ್ಲೈಡರ್ ಫ್ಲೈಟ್ ಲೆನ್ ಮಲ್ತೆರ್. ಮುಗಿದ್ ಬತ್ತಿನ ಗ್ಲೈಡರ್ ಗ್ 20 ಅಡಿ ಬೊಕ್ಕ 7 ಇಂಚ್ ದ ರೆಕ್ಕೆದ ಅಗಲ ಉಂಡು, ಬೊಕ್ಕ 200 ಪೌಂಡ್ ತೂಕ ಉಂಡು. ಲೋಡ್ ಟೆಸ್ಟ್ ನ್ ನಾಲ್ ಐರಿಶ್ ಕಾನ್ಸ್ಟೇಬಲ್ ಲು ಮಲ್ತೆರ್. ವಿಮಾನೊಡು ನಾಲ್ ಜನೊಕ್ಲೆನ್ ಎತ್ತೊಲಿ ಪನ್ಪಿನೆಡ್ದಾವರ, ಬ್ಲ್ಯಾಂಡ್ ಒಂಜಿ ಇಂಗ್ಲಿಷ್ ಎಂಜಿನ್ ನ್ ಎತ್ತೊಲಿ ಪಂದ್ ನಂಬಿಯೆರ್ ಆರ್ ಎ. ವಿ. ರೋ & ಕೋ.ಡ್ದ್ £100 ಗ್ ಒಂಜಿ ಲೈಟ್ 20 ಅಶ್ವಶಕ್ತಿದ ರಡ್ಡ್-ಸ್ಟ್ರೋಕ್ ಎಂಜಿನ್ ನ್ ಆರ್ಡರ್ ಮಲ್ತೆರ್, ಬೊಕ್ಕ  ಜುಲೈಡ್ ಕಾರ್ನ್ಮನಿಗ್ ತೂಪೆರ್.
ಮೇಫ್ಲೈ 90 ಗಜೊಡ್ದ್ ಜಾಸ್ತಿ ಸ್ಥಿರವಾದ್ ಗ್ಲೈಡ್ ಮಲ್ಪೆರೆ ಸಾಧ್ಯ ಆಂಡ್ ಬೊಕ್ಕ ಗಟ್ಟಿ ಗಾಳಿಡ್ಲಾ 30 ಅಡಿ ಎತ್ತರೊಗು ಏರುಂಡು.ವಿಮಾನೊಗು ಮಸ್ತ್ ಸಾಮರ್ಥ್ಯ ಇಜ್ಜಿ ಬೊಕ್ಕ ಮಲ್ಲ ಎಂಜಿನ್ ನ್ ಎದುರಿಸರೆ ಸಾಧ್ಯ ಇಜ್ಜಿ. ಅಂಚನೆ, ಬ್ಲ್ಯಾಂಡ್ ಮೇಫ್ಲೈ ಏರ್-ಫ್ರೇಮ್ ನ್ ಒರಿ ಬಾಲೆದ ಗ್ಲೈಡಿಂಗ್ ಕ್ಲಬ್ ಗ್ ಕೊರ್ದು ಎಂಜಿನ್ ನ್ ಮಾರಾಟ ಮಲ್ತೆರ್.
## ಜೀವನದ ಅಂತ್ಯ ಕಾಲೊಡು
ಏಪ್ರಿಲ್ ೧೯೧೧ಡ್, ಐರ್ಲೆಂಡ್ ದ ಬೆಲ್ಫಾಸ್ಟ್ ಡ್ ಫೋರ್ಡ್ ಕಾರ್ ಡೀಲರ್ ಶಿಪ್ ನ್ ನಡಪಾವೊಂದಿತ್ತೆರ್, ಆಂಡ ೧೯೧೧ಡ್, ಆರ್ ತನ್ನ ಸೋದರ ಸಂಬಂಧಿ ಚಾರ್ಲ್ಸ್ ಲೋಫ್ಟಸ್ ಬ್ಲಾಂಡ್ (ಜನನ ೨೧ ಅಕ್ಟೋಬರ್ ೧೮೮೧) ನ್ ಮದಿಮೆ ಆಯೆರೆ ವ್ಯವಹಾರೊನು ಬುಡ್ದು ಪೋಯೆರ್. ಚಾರ್ಲ್ಸ್ ಬ್ರಿಟಿಷ್ ಕೊಲಂಬಿಯಾದ ಒರಿ ಮರ ಕಡ್ಪುನಾಯೆ ಆದಿತ್ತೆ ಬೊಕ್ಕ ಲಿಲಿಯನ್ ಗ್ ಪ್ರಸ್ತಾಪ ಮಲ್ಪೆರೆ ಐರ್ಲೆಂಡ್ ಗ್ ವಾಪಸ್ ಬತ್ತೆರ್. ಜೋಡು ಅಕ್ಟೋಬರ್ ೩, ೧೯೧೧ಡ್ ಮದಿಮೆ ಆಯೆರ್ ಬೊಕ್ಕ ಶೀಘ್ರೊಡು ಕೆನಡಾಗ್ ವಲಸೆ ಪೋಯೆರ್, ಅಲ್ಪ ಅಕುಲು ಕನ್ಯೆ ಜಮಿನ್ ಡ್ ಅಕ್ಲೆನ ಸ್ವಂತ ಫಾರ್ಮ್ ನ್ ನಿರ್ಮಾಣ ಮಲ್ತೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026